მაცივარაგენტების (ე.წ. ფრეონის) იმპორტის 2027 წლის კვოტისა და ნებართვის ასაღებად საჭირო დოკუმენტაციასთან დაკავშირებით
საქართველოს გარემოს დაცვისა და სოფლის მეურნეობის მინისტრის 2026 წლის 13 აგვისტოს №2-335 ბრძანებით დამტკიცდა „ოზონის შრის დამშლელ ნივთიერებათა შესახებ“ მონრეალის 1987 წლის ოქმით გათვალისწინებული ნივთიერებების 2027 წლის წლიური საიმპორტო კვოტა შემდეგი ნივთიერებისთვის:
1. ქლორდიფთორმეთანი (CHF2Cl, HCFC-22) – 15,00 მეტრული ტონა.
2. „ოზონის შრის დამშლელ ნივთიერებათა შესახებ“ მონრეალის 1987 წლის ოქმის F დანართით განსაზღვრული ნივთიერებები – 700 000 ტონა ნახშირორჟანგის (CO2) ეკვივალენტი.
[bookmark: _Hlk207189702][bookmark: _Hlk207189711]დაინტერესებულ პირებს მიმდინარე წლის 1 ნოემბრის ჩათვლით აქვთ შესაძლებლობა სსიპ გარემოს ეროვნულ სააგენტოში წარმოადგინონ განცხადება (ნიმუში იხილეთ ქვემოთ) იმპორტის 2027 წლის ნებართვის მისაღებად და თან დაურთონ შემდეგი დოკუმენტაცია:
· ამონაწერი საჯარო რეესტრიდან
· ოზონის შრის დამშლელ ნივთიერებათა შესახებ“ მონრეალის 1987 წლის ოქმით გათვალისწინებული ნივთიერებების იმპორტის, ექსპორტის, რეექსპორტის და ტრანზიტის ნებართვის მოსაკრებლის (200 ლარი) გადახდის ქვითარი (მიმღების ბანკი - სახელმწიფო ხაზინა, ბანკის კოდი TRESGE22 (220 101 222), ანგარიშის ნომერი - №200122900, ბიუჯეტის შემოსულობების სახის განმსაზღვრელი სახაზინო კოდი 302003102).
· 2025 წლის 21 ოქტომბრის N471 საქართველოს მთავრობის დადგენილების საფუძველზე, ასევე უნდა წარმოადგინოთ თქვენთვის სასურველი ვადების მიხედვით გარემოს ეროვნული სააგენტოს მიერ გაწეული მომსახურების საფასურის ოდენობის დამადასტურებელი ქვითარი, რომელსაც იხდით შემდეგ რეკვიზიტებზე:
ანგარიშსწორება განხორციელდება სსიპ გარემოს ეროვნული სააგენტოს შემდეგ საბანკო ანგარიშზე, სახელმწიფო ხაზინაში:
სახაზინო კოდი:  707357519.


იმ დაინტერესებულ პირებს, რომელთაც სურთ მოიპოვონ მოქმედი იმპორტიორის სტატუსი, ზემოაღნიშნულ დოკუმენტაციასთან ერთად სააგენტოს ასევე უნდა წარუდგინონ ბოლო გასული სამი წლის (2023-2025 წლების) განმავლობაში ყოველწლიურად 500 კგ-ზე მეტი მონრეალის ოქმით გათვალისწინებული ნივთიერების იმპორტის საბაჟო ოპერაციების განხორციელების დამადასტურებელი საბუთი.

გაითვალისწინეთ, ზემოაღნიშნული კვოტის 80% განაწილდება მოქმედ იმპორტიორებზე, ხოლო 20% - ახალ იმპორტიორებზე. 
· მოქმედი იმპორტიორის მიერ მოთხოვნილი სანებართვო ნივთიერებების ჯამური ოდენობა არ უნდა აღემატებოდეს ქლორდიფთორმეთანისთვის 4.8 მეტრულ ტონას, ხოლო F დანართით განსაზღვრული ნივთიერებებისთვის – 224 000  ტონა ნახშირორჟანგის (CO2) ეკვივალენტს.
· ახალი იმპორტიორის მიერ მოთხოვნილი სანებართვო ნივთიერებების ჯამური ოდენობა არ უნდა აღემატებოდეს ქლორდიფთორმეთანისთვის 1.2 მეტრულ ტონას, ხოლო F დანართით განსაზღვრული ნივთიერებებისთვის – 56 000  ტონა ნახშირორჟანგის (CO2) ეკვივალენტს. გთხოვთ, აღნიშნული მიზნებისთვის იხელმძღვანელოთ F დანართით განსაზღვრული ნივთიერებების მასის ტონა ნახშირორჟანგის (CO2) ეკვივალენტში გადაყვანის თანდართული ცხრილით.

